సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కామన్వెల్త్‌లో భారత్‌కు స్వర్ణాల పంట.. గోల్డ్స్ @25
కామన్వెల్త్ గేమ్స్‌లో భారత క్రీడాకారులు స్వర్ణాల పంట పండిస్తున్నారు. తాజాగా టేబుల్ టెన్నిస్ మహిళల సింగిల్స్‌లో మానికా బాత్రా స్వర్ణంతో కదంతొక్కింది. బాక్సింగ్‌లో వికాస్ కృష్ణన్ స్వర్ణం సాధించాడు.
TNN | Updated:
Apr 14, 2018, 04:47PM IST
కామన్వెల్త్ గేమ్స్‌లో భారత క్రీడాకారులు స్వర్ణాల పంట పండిస్తున్నారు. తాజాగా టేబుల్ టెన్నిస్ మహిళల సింగిల్స్‌లో మానికా బాత్రా స్వర్ణంతో కదంతొక్కింది. కామన్వెల్త్ గేమ్స్‌లో టేబుల్ టెన్నిస్ మహిళల సింగిల్స్ విభాగంలో భారత్‌కు ఇదే తొలి స్వర్ణం కావడం విశేషం. సింగపూర్‌కు చెందిన మెయింగ్యూ యూపై 11-7, 11-6, 11-2, 11-7 తేడాతో మానికా ఘన విజయం సాధించింది. ఆడిన ప్రతి మ్యాచ్‌లోనూ అదిరే ఆటతీరు ప్రదర్శిస్తున్న మానికా అందర్నీ ఆకట్టుకుంటోంది.
స్క్వాష్ మిక్స్‌డ్ డబుల్స్‌లోనూ దీపికా పల్లికల్, సౌరబ్ ఘోశల్‌ రజత పతకాలతో రాణించారు. ఫైనల్లో ఆస్ట్రేలియాకు చెందిన పిల్లే కామెరూన్, ఉరుక్‌హఖ్ డోన్నా చేతిలో 0-2 తేడాతో ఓటమి చెందడంతో రజతాలతో సరిపెట్టుకున్నారు. పురుషుల డబుల్స్ విభాగంలో హర్మీత్ దేశాయ్, సానిల్ శంకర్ శెట్టీ కాంస్య పతకం దక్కించుకున్నారు.